વ્યક્તિ એક કામ હાથ ઉપર લે ત્યારે તે પોતાની જવાબદારી અને ફરજને બરાબર સમજે છે તો તે કાર્યસંતોષ મેળવે છે અને નિષ્‍ફળતા મળે તો પણ તેનો કોઈ દોષ કાઢતું નથી. જ્યારે કોઈ ડોકટર તેની સારામાં સારી રીતે સારવાર કરવાની ફરજ બજાવે તો તે ડૉકટર દર્દીઓમાં પ્રિય થઈ પડશે અને તે દર્દી હંમેશ તે ડૉકટર પાસે જવાનો જ આગ્રહ રાખશે. એક વિદ્યાર્થી તરીકે અભ્યાસ કરવો એ મારી જવાબદારી છે અને જવાબદારી હું નિષ્‍ઠાપૂર્વક નિભાવીશ તેનું વિચારે તો તે વિદ્યાર્થીને ભાગ્યે જ નિષ્‍ફળતા મળશે, ઘણા લોકો જીવનમાં આગળ નથી વધી શકતા તેનું એક અગત્યનું કારણ છે તેમની બેદરકારી. પોતાના રોજિંદા કાર્યથી કંટાળી તેઓ બેદરકાર બને છે અને પોતાની જવાબદારી બીજાના માથે ઢોળી દે છે. પરિણામે તેઓ પ્રગતિ સાધી શકતા નથી. ફરજપ્રિય વ્યક્તિ બદલાને ગણકાર્યા વગર પોતાની ફરજ નિભાવે છે.